Diari Oficial de la Generalitat Valenciana


Sumari del DOGV 4447, del 25-02-2003 (2003/2103)

RESOLUCIÓ de 13 de febrer de 2003, de la consellera del Portaveu del Govern, per la qual s'adjudiquen 2 beques per a la realització de pràctiques professionals de publicitat.
------------------------------------------------------------------------------------------------------------------------------------------------------------------------------

### Dades del document

Número de DOGV
:   4447

Data del DOGV
:   25-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/2103


Organisme emissor
:   Conselleria del Portaveu del Govern

Tipus de document
:   Resolució

RESOLUCIÓ de 13 de febrer de 2003, de la consellera del Portaveu del Govern, per la qual s'adjudiquen 2 beques per a la realització de pràctiques professionals de publicitat. [2003/X2103]
  
Vista l'Orde de 16 de desembre de 2002, de la Conselleria del Portaveu del Govern (DOGV núm. 4404, de 23 de desembre de 2002), per la qual es convoquen 2 beques per a la realització de pràctiques professionals de publicitat
  
Vist que hi ha consignació pressupostària suficient amb càrrec a l'aplicació 07.82.797.50.3 codi línia T2400000 del Pressupost de la Generalitat Valenciana per a 2003 i que la intervenció delegada ha emés un informe favorable.
  
Atesa la proposta de la Comissió Avaluadora de 6 de febrer de 2003, continguda en l'acta estesa a l'efecte, en la qual s'han estudiat i seleccionat les sol·licituds presentades aplicant el barem establit en la base 7ª de la convocatòria.
  
Ateses les facultats que em conferix la base 8ª de la convocatòria, resolc:
  
Primer
  
Adjudicar les 2 beques convocades per a la realització de pràctiques professionals de publicitat als beneficiaris relacionats en l'annex número 1.
  
El període de benefici de les beques començarà el dia 1 d'abril de 2002.
  
Segon
  
Constituir una borsa de reserva prioritzada, amb les persones relacionades en l'annex núm. 2, que es beneficiaran d'una beca en cas de renúncia, desistiment o incompliment de les obligacions per part dels becaris.
  
Tercer
  
Desestimar les sol·licituds presentades per la resta dels aspirants pels motius que a continuació s'expressen:
  
1r. Por no complir amb els requisits exigits en la convocatòria, annex número 3.
  
2n. Per haver presentat la sol·licitud fora del termini previst en la convocatòria, annex número 4.
  
3r. Per no haver aconseguit la puntuació suficient per a ser seleccionats com a becaris o formar part de la borsa de reserva, annex número 5.
  
Quart
  
Els beneficiaris hauran d'acreditar estar al corrent de les seues obligacions tributàries i amb la Seguretat Social d'acord amb el que disposa l'Orde de 30 de maig de 1996, de la Conselleria d'Economia i Hisenda.
  
Contra esta resolució, que posa fi a la via administrativa, es podrà interposar potestativament un recurs de reposició davant l'òrgan que ha dictat l'acte, en el termini d'un mes comptador des del dia següent a la seua publicació, de conformitat amb allò previst als articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des del dia següent a la seua publicació, de conformitat amb allò establit en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot açò sense perjudici que s'utilitze qualsevol altra via que es considere oportuna.